**ПРОЕКТ!**

**ДОГОВОР**

**№ ...............................**

Днес \_\_\_.\_\_\_.2013 г. в гр. София, между:

**МИНИСТЕРСТВОТО НА ЗДРАВЕОПАЗВАНЕТО**, с адрес: София 1000, пл. “Света Неделя” № 5, тел. и факс 981 18 33, с БУЛСТАТ идент. № 000695317 и ДДС идeнт. № BG000695317, представлявано от Стефана Караславова, съгласно заповед №РД-28-79/26.03.2013г. – главен секретар и Зоя Вълева – директор Дирекция „БФ”, наричано по-долу за краткост **“ВЪЗЛОЖИТЕЛ”** от една страна

**и**

…………………………………..........……............................, със седалище и адрес на управление:................................................................................ и адрес за кореспонденция: .................................................................................................., съдебна регистрация по ф. дело № ..............................., БУЛСТАТ или ЕИК:..........................., представлявано от........................................(*посочва се качеството на лицето подписващо договора*),

наричано по-долу ИЗПЪЛНИТЕЛ, от друга страна,

на основание чл. 101е от Закона за обществените поръчки и във връзка с утвърден протокол № ........................ 2013 г..от главния секретар на Министерството на здравеопазването за определяне на класирането по обществена поръчка във връзка с проведена обществена поръчка с предмет: **„Предоставяне на далекосъобщителни услуги чрез фиксирана телефонна мрежа”**  се сключи настоящият договор, за следното:

1. **ПРЕДМЕТ НА ДОГОВОРА**

**Чл. 1.** (1) **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема срещу възнаграждение да предоставя фиксирани телефонни услуги за нуждите на **ВЪЗЛОЖИТЕЛЯ** съгласно условията и техническата спесификация, Техническата оферта и Ценовата оферта на **ИЗПЪЛНИТЕЛЯ***,* които стават неразделна част от този договор.

1. При констатирани несъответствия между договора и приложенията, приоритетите на документите са както следва: Техническата спецификация, Договор, Оферта на **ИЗПЪЛНИТЕЛЯ** – техническо и ценово предложения.
2. **СРОК И МЯСТО НА ИЗПЪЛНЕНИЕ**

**Чл. 2.(**1) Настоящият договор влиза в сила от момента на подписването му. Срокът на договора е 1 (една) година.

(2) Услугата трябва да започне да се предоставя до \_\_\_\_\_\_ дни от подписване на настоящия договор.

1. Мястото на изпълнение на договора са локациите на телефонните постове на ВЪЗЛОЖИТЕЛЯ на следните адреси:

гр. София,пл. „Света Неделя“ № 5

гр. София, бул. „Ал. Стамболийски“ № 39.

гр. София, бул. „Георги Софийски“ № 3

гр. София, ул. „Княз Борис“ № 217

гр. София, бул. „Иван Гешов“ № 15

**ІІІ. ЦЕНА И НАЧИН НА ПЛАЩАНЕ**

**Чл. 3**.(1) Общата стойност на договора е до ………………. (……………….) лева за целия период.

## (2) **ВЪЗЛОЖИТЕЛЯТ** заплаща на **ИЗПЪЛНИТЕЛЯ** услугите по настоящия договор по цени, съгласно Ценовата оферта на **ИЗПЪЛНИТЕЛЯ,** неразделна част от настоящия договор.

(3) Плащането се извършва от **ВЪЗЛОЖИТЕЛЯ** на месечна база, в срок до 20 (двадесет) работни дни от датата на представяне на оригинална фактура от **ИЗПЪЛНИТЕЛЯ**.

## (4) Заплащането се извършва от ВЪЗЛОЖИТЕЛЯ в български лева с преводно нареждане по банкова сметка на ИЗПЪЛНИТЕЛЯ:

## BIC: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

## IBAN: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

##  (5) В цената са включени всички разходи на **ИЗПЪЛНИТЕЛЯ** по изпълнението на услугата.

## (6) Договорените цени са окончателни и не се променят за срока на настоящия договор, освен по взаимно съгласие и в полза на **ВЪЗЛОЖИТЕЛЯ.**

## (7) Фактурата по ал. 2 трябва да съдържа:

## информация за продължителността и стойността на проведените телефонни разговори според вида им – селищни, междуселищни, международни, както и разговори към други мрежи по отделно за всяка една мрежа и за всеки телефонен пост, включително и ясна информация за включените и използвани пакети безплатни минути (когато има такива), за всяко едно направление.

## информация по услуги (направления) за селищни и междуселищни (в мрежата на ИЗПЪЛНИТЕЛЯ и извън нея), мобилни, международни (по групи) разговори и други (като 0700, 0800, 0900 и т.н.).

## Цена, посочена в български левове, без и с включен ДДС.

**ІV. ГАРАНЦИЯ ЗА ИЗПЪЛНЕНИЕ**

**Чл. 4.** (1) За изпълнение на задълженията си по настоящия договор, **ИЗПЪЛНИТЕЛЯТ** учредява в полза на **ВЪЗЛОЖИТЕЛЯ** банкова гаранция или предоставя гаранция под формата на парична сума в размер на 3%от стойността на договора.

(2)В случай, че **ИЗПЪЛНИТЕЛЯТ** избере да предостави гаранция под формата на парична сума, то сумата следва да бъде преведена по банковата сметка на **ВЪЗЛОЖИТЕЛЯ:**

**БНБ ЦЕНТРАЛНО УПРАВЛЕНИЕ**

**Банков код (BIC): BNBG BGSD;**

**Банкова сметка (IBAN): BG21 BNBG 9661 3300 1293 01**

 (3) **ВЪЗЛОЖИТЕЛЯТ** се задължава да възстанови на **ИЗПЪЛНИТЕЛЯ** сумата на гаранцията по ал. 2 в срок до 30 дни от изтичане на срока на договора. Гаранцията ще бъде възстановена по сметка, посочена от **ИЗПЪЛНИТЕЛЯ.**

(4) В случай че **ИЗПЪЛНИТЕЛЯТ** избере да предостави банкова гаранция, то тя трябва да бъде безусловна, неотменима и изискуема при първо писмено поискване, в което **ВЪЗЛОЖИТЕЛЯТ** заявява, че **ИЗПЪЛНИТЕЛЯТ** не е изпълнил задълженията си по настоящия договор. Банковата гаранция е със срок на валидност 30 дни след изтичане на срока на договора.

**(**5) **ВЪЗЛОЖИТЕЛЯТ** не дължи лихви върху сумата по гаранцията.

**Чл. 5**. (1) **ВЪЗЛОЖИТЕЛЯТ** има право да се удовлетвори от гаранцията, независимо от формата, под която е представена, при неточно изпълнение на задълженията по договора от страна на **ИЗПЪЛНИТЕЛЯ.**

           (2) **ВЪЗЛОЖИТЕЛЯТ** има право да усвои такава част от гаранцията, която покрива отговорността на **ИЗПЪЛНИТЕЛЯ** за неизпълнението.

(3) При едностранно прекратяване на договора от **ВЪЗЛОЖИТЕЛЯ**, поради виновно неизпълнение на задълженията на **ИЗПЪЛНИТЕЛЯ**, сумата от гаранцията се усвоява изцяло като обезщетение за прекратяване на договора.

(4) **ВЪЗЛОЖИТЕЛЯТ** има право да усвоява дължимите суми за неустойки и обезщетения във връзка с неизпълнение на договора от гаранцията за добро изпълнение.

(5) В случай че неизпълнението на задължения по договора от страна на **ИЗПЪЛНИТЕЛЯ** по стойност превишава размера на гаранцията, **ВЪЗЛОЖИТЕЛЯТ** има право да търси обезщетение по общия ред.

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 6**.(1) **ИЗПЪЛНИТЕЛЯТ** се задължава:

1. Да изпълни задълженията си по настоящия договор качествено и в определените срокове, в съответствие с действащата нормативна уредба в Република България и с условията и изискванията на документацията за участие в процедурата за възлагане на обществената поръчка.

2. В срока по чл. 2 ал. 2 да пренесе номерата на ВЪЗЛОЖИТЕЛЯ, в случай на необходимост от пренасяне, в своята мрежа и да започне предоставянето на услугите.

3. Да предоставя на ВЪЗЛОЖИТЕЛЯ информацията, необходима за ползване на услугите.

4. Да предоставя на ВЪЗЛОЖИТЕЛЯ, при поискване от негова страна, всички необходими документи и материали, свързани с договора, включително и безплатни детайлизирани сметки съгласно чл.198, ал.1 от Закона за електронните съобщения.

5. Да уведомява своевременно ВЪЗЛОЖИТЕЛЯ за всички промени в статута си до изтичане срока на договора.

6. Да уведомява своевременно ВЪЗЛОЖИТЕЛЯ за всички влошавания на параметрите на предоставяната услуга и пълни или частични прекъсвания.

7. Да предостави на ВЪЗЛОЖИТЕЛЯ възможностите по чл. 134 от Закона за електронните съобщения при условията на закона и произтичащите от него изисквания.

 (2) **ИЗПЪЛНИТЕЛЯТ** има право:

1. Да поиска и да получи от **ВЪЗЛОЖИТЕЛЯ** необходимото съдействие за изпълнение на услугата.
2. Да получи от **ВЪЗЛОЖИТЕЛЯ** съответното възнаграждение за извършените услуги, съгласно чл. 3 от настоящия договор.

**VІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 7**.(1) **ВЪЗЛОЖИТЕЛЯТ** се задължава:

1. Да окаже необходимото съдействие на **ИЗПЪЛНИТЕЛЯ** за изпълнение на договора.
2. Да заплати на **ИЗПЪЛНИТЕЛЯ** съответното възнаграждение по реда и при условията на настоящия договор.

(2) **ВЪЗЛОЖИТЕЛЯТ** има право:

1. Да ползва услугите, предоставяни от **ИЗПЪЛНИТЕЛЯ,** в съответствие с изискванията на настоящия договор и приложенията към него.
2. Да осъществява контрол по изпълнението на договора, включително да използва независима експертна помощ.
3. Да изисква от **ИЗПЪЛНИТЕЛЯ** качествено изпълнение на договора, без недостатъци.
4. По всяко време при поискване да получава информация от ИЗПЪЛНИТЕЛЯ относно дължимите суми за използвани услуги по настоящия договор и начина за определянето им.

**VІІ. ПРИЕМАНЕ**

**Чл. 8**.(1) В срока по чл. 2 ал. 2 **ИЗПЪЛНИТЕЛЯТ** се задължава да пренесе номерата на ВЪЗЛОЖИТЕЛЯ в своята мрежа, в случай на необходимост от пренасяне, и да започне предоставянето на услугите. Преносът и готовността за предоставяне на услуги се удостоверява с подписването на двустранен приемо-предавателен протокол от представители на Възложителя и на ИЗПЪЛНИТЕЛЯ.

 (2) Рекламации относно качеството се правят в седем дневен срок от откриването им, но не по-късно от 3 /три/ месеца.

(3) В случай на рекламация и възникване на спор между страните по договора, **ВЪЗЛОЖИТЕЛЯТ** осигурява проверка от контролна организация в присъствието на представители на двете страни, за което се подписва протокол.

(4) **ИЗПЪЛНИТЕЛЯ**Т определя следните оторизирани лица по договора, които да осигуряват контрол по изпълнението му, включително да подписват протокола по ал.1 и ал. 3, както следва:

име \_\_\_\_\_\_\_\_\_\_\_\_\_\_\_\_\_\_\_\_\_\_\_, длъжност \_\_\_\_\_\_\_\_\_\_\_\_\_\_\_, тел. \_\_\_\_\_\_\_\_\_\_\_\_\_\_, факс \_\_\_\_\_\_\_\_\_\_\_\_\_\_\_, e-mail: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**VІІІ. ПРЕКРАТЯВАНЕ НА ДОГОВОРА. ОТГОВОРНОСТ**

**Чл. 9**.(1) Настоящият договор се прекратява:

1. с изпълнение на всички задължения на страните;
2. по взаимно съгласие между страните, изразено писмено;
3. при настъпване на обективна невъзможност за изпълнение на възложената услуга.

(2) **ВЪЗЛОЖИТЕЛЯТ** има право едностранно да прекрати действието на договора в следните случаи:

1. с 30-дневно писмено предизвестие, отправено до ИЗПЪЛНИТЕЛЯ, без да дължи неустойки, лихви и пропуснати ползи, при което се съставя двустранен приемо-предавателен протокол;
2. с 3-дневно писмено предизвестие, отправено до ИЗПЪЛНИТЕЛЯ, без да дължи неустойки, лихви и пропуснати ползи, в случай че протоколите по чл. 8 ал. 1 не са подписани в срока по чл. 2, ал.2 от договора поради не осигурена готовност за предоставяне на услугата.
3. Възложителят може да прекрати този договор, ако в резултат на обстоятелства, възникнали след сключването му, не е в състояние да изпълни своите задължения.

**ІХ. КАЧЕСТВО НА УСЛУГАТА**

**Чл. 10.** (1) В случай на проблеми с предоставянето на услугата ИЗПЪЛНИТЕЛЯ е длъжен да предприеме действия по установяване на проблема и неговото отстраняване до 2 работни часа от получаване на заявката. ИЗПЪЛНИТЕЛЯТ се задължава да възстанови нормалното ползване на услугата до един работен ден за областните градове и до два работни дни за останалите населени места в които има служби на ВЪЗЛОЖИТЕЛЯ, считано от момента на подаване на заявката.

1. Моментът на подаване на заявката се удостоверява с дата върху заявката, когато е на хартиен носител, а при подаване на заявка по електронен път, с разпечатка от електронната система.
2. Заявката за отстраняване на възникнали проблеми се подава от **ВЪЗЛОЖИТЕЛЯ** към **ИЗПЪЛНИТЕЛЯ** в режим 24 часа в денонощието, седем дни в седмицата, 365 дни в годината (24\*7\*365) по следните канали:
	1. На тел. \_\_\_\_\_\_\_\_\_\_\_\_\_\_\_\_\_\_\_\_\_\_\_;
	2. e-mail: \_\_\_\_\_\_\_\_\_\_\_\_\_\_\_\_\_\_\_\_\_\_\_;
	3. web: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
3. Заявки за възникнали проблеми се прави от оторизирани от **ВЪЗЛОЖИТЕЛЯ** лица както следва:
	1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,
	2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**Х. НЕУСТОЙКИ**

**Чл. 11**.(1)В случай на забава по предоставяне на услугата **ИЗПЪЛНИТЕЛЯТ** дължи неустойка в размер на 0.1 % върху стойността по чл. 5 ал. 1, за всеки просрочен ден, която се удържа от **ВЪЗЛОЖИТЕЛЯ** при изплащането или от гаранцията за изпълнение, но не повече от 5 % от общата стойност.

(2) Страните запазват правото си да търсят обезщетение за вреди по общия ред, ако тяхната стойност е по-голяма от изплатените неустойки по реда на този раздел.

**ХІ. СЪОБЩЕНИЯ**

**Чл. 12.** (1) Всички съобщения между страните, свързани с изпълнението на този договор са валидни, ако са направени в писмена форма и са подписани от упълномощените представители на **ИЗПЪЛНИТЕЛЯ** и **ВЪЗЛОЖИТЕЛЯ.**

(2) За дата на съобщението се смята: датата на предаването - при ръчно предаване на съобщението срещу подпис от страна на надлежно упълномощено лице; датата на обратната разписка - при изпращане по пощата; датата на приемането - при изпращане по факс; датата на изпращането на съобщението/заявката - при изпращане по електронен път.

(3) Валидни адреси за приемане на съобщения, свързани с настоящия договор се смятат:

|  |  |
| --- | --- |
| **ЗА ИЗПЪЛНИТЕЛЯ** | **ЗА ВЪЗЛОЖИТЕЛЯ:** |
|  | Министерство на здравеопазването София 1040 пл. “Света Неделя” № 5 БНБ - Централно управление IBAN: BG83 BNBG 96613000129301 BIC код на БНБ – BNBG тел.:................................ e-mail |

(4) При промяна на данните по ал. 3, съответната страна е длъжна да уведоми другата в три дневен срок от промяната. В противен случай съобщенията се считат за надлежно получени.

**ХІІ. ОПАЗВАНЕ НА КОНФИДЕНЦИАЛНА ИНФОРМАЦИЯ**

**Чл. 13.** (1) Страните по договора се задължават да опазват по всички възможни начини и чрез всякакви мерки конфиденциална информация, до която получават достъп при своите бизнес взаимоотношения.

(2) Страните по договора се задължават да опазват и да не разгласяват пред трети лица, конфиденциална информация, свързана с другата страна, без да е получила писмено разрешение за това.

**ХІІІ. ДРУГИ УСЛОВИЯ**

**Чл. 14.** (1) Страните по този договор могат да го допълват и изменят по взаимно съгласие, изразено писмено, при възникване на обстоятелства, в резултат на които договорът засяга законните интереси на някоя от тях.

(2) Всички допълнително възникнали въпроси след подписването на договора ще се решават от двете страни на добра воля с двустранни писмени споразумения.

**Чл. 15**. Страните по този договор ще решават по взаимно съгласие и с писмени споразумения споровете, възникнали при и по повод изпълнението му или свързани с него, неговото тълкуване, недействителност, неизпълнение или прекратяване. При непостигане на съгласие въпросът се отнася за решаване пред компетентния съд на територията на Република България по реда на Гражданския процесуален кодекс.

**Чл. 16**. За неуредените по този договор въпроси се прилагат разпоредбите на законодателството на Република България.

Настоящият договор се подписа в три еднообразни екземпляра два за ВЪЗЛОЖИТЕЛЯ и един за ИЗПЪЛНИТЕЛЯ.

**Неразделна част от настоящия договор са следните приложения:**

1. Протокол за избор на изпълнител от ..................2013 г. от работа на комисия, одобрен от възложителя.

 2. Оригинал или нотариално заверено копие на документи по чл. 47, ал. 1, т. 1 и декларация за липса на обстоятелства по чл. 47, ал. 5 от ЗОП

3. Техническо предложение от офертата на изпълнителя

4. Ценово предложение от офертата на изпълнителя

5. Гаранция за изпълнение на договора.

6. Оригинал или заверено копие на пълномощно, ако договорът ще се подписва от упълномощено лице.

7. Общи условия на ИЗПЪЛНИТЕЛЯ

 ЗА ВЪЗЛОЖИТЕЛЯ: ЗА ИЗПЪЛНИТЕЛЯ:

СЪГЛАСУВАЛИ:

КАМЕЛИЯ АЛЕКСИЕВА – ДИРЕКТОР ДИРЕКЦИЯ „АД”

ГЕРГАНА КИРОВА ДИРЕКТОР НА ДИРЕКЦИЯ „ОП”

РУМЯНА СТАВРЕВА – ГЛАВЕН ЮРИСКОНСУЛТ „ОП”

ИЗГОТВИЛ: БЛАГОВЕСТА ЯНЕВА – ДЪРЖАВЕН ЕКСПЕРТ „ИП”